runetrust/blame-folketinget-dk huggingface dataset:
Mette Frederiksen (S), 2004-11-04:
Det er alle de kvinder og mænd på det danske arbejdsmarked, som oplever en lønnedgang, oplever manglende pensionsindbetalinger og i øvrigt oplever, at deres muligheder på det danske arbejdsmarked forringes på grund af den forlængede barselorlov, som regeringen og Dansk Folkeparti har indført.
Kristian Hegaard (RV), 2021-05-17:
Og der vil jeg jo gerne række hånden frem og sige, at hvis der er nogle elementer, som Venstre er bekymret over – om nogle af de her artikler er for generelle eller vage – kan vi lave den udfyldning, der skal til, i den folketingsdebat, som kunne føre til, at man inkorporerede handicapkonventionen i dansk ret.
Hans Kristian Skibby (DF), 2013-05-21:
Der kan vi jo se, at for en it-platform hos en dansk bank, en drift af hele deres it-platform, licenser til al den software, de har knyttet til deres finansieringsinstitutter, som vi jo alle er glade for forhåbentlig opererer på et sikkert grundlag med en absolut minimumsrisiko for svindel osv., er det altså vigtigt, at vores banker også hele tiden er opdateret på at have de rette licenser og have dem betalt på de sikkerhedsinformationssystemer, som kører igennem deres it-platform.
Simon Emil Ammitzbøll (LA), 2011-12-15:
Der er det faktisk en fordel at have været medlem af partier på begge sider af den politiske midte, for jeg har forstået det sådan, at når man blandt dem, man populært sagt kalder røde partier, diskuterer det multikulturelle, taler man om at give plads til forskellighed, retten til forskellighed, retten til at være forskellige, retten til at nyde de samme rettigheder, hvad enten man er muslim eller jøde, tilhører en arbejderkultur, en bondekultur eller en middelklassekultur eller bare er en stille og rolig homoseksuel ateistisk liberal.
Lea Wermelin (S), 2017-05-18:
Der tror vi, at vi har brug for nogle flere drøftelser i udvalget, hvor vi tager nogle af de input, der kommer fra erhvervet her i juni, om, hvordan de kan forestille sig at de også som erhverv kan være med til at spille sammen med det offentlige indkøb med henblik på at sikre en mere bæredygtig udvikling og en mere bæredygtig produktion.
Benny Engelbrecht (S), 2021-03-23:
Men ud fra en samlet vurdering og i dialog med regeringens støttepartier har vi altså lagt os fast på den model, som ligger her, og som samlet set, altså ikke enkeltstående, men sammen med nogle af de øvrige initiativer, der er blevet taget, bl.a. med en ekstern virksomhed, som inddriver i udlandet, vurderes som en samlet palet, der vil give en større og mere effektiv betaling.
Kristian Jensen (V), 2009-11-25:
Det er der fra regeringens side to svar på: først og fremmest en individuel reaktion, nemlig at der i det første år, altså i 2010, bliver modregnet 75 pct. af provenuet i de kommuner, og i 2011 50 pct., og i de efterfølgende år er der så ikke nogen direkte modregning.
Leif Mikkelsen (V), 2006-04-06:
Vi har godt nok længe hørt rundtomkring i Danmark, at Socialdemokratiet ikke var inviteret, og siden den tid har jeg gjort mig til en regel, at jeg her i inderlommen – jeg sover næsten med den – går rundt med en kopi af den invitation, som er stilet til fru Pia Gjellerup fra indenrigsministerens side.
Stine Brix (EL), 2017-04-21:
Og det står i modsætning til det, som bl.a. Dansk Folkepartis ordfører sagde meget klart her fra talerstolen, nemlig at det vigtigste for Dansk Folkeparti – og man kunne tilføje for resten af partierne i blå blok – er, at der er private virksomheder i hjemmeplejen.
Anne Valentina Berthelsen (SF), 2021-04-20:
Jeg tror, jeg vil undlade at gentage det, men jeg vil jo undre mig over, hvorfor Venstre ikke har kunnet finde det i sit hjerte at ville prioritere lokalbanerne i infrastrukturforhandlingerne, hvor der ligger en helt abnorm bunke penge netop til anlæg og infrastrukturprojekter som f.eks. jernbanerne og lokalbanerne.
Irene Simonsen (V), 2006-03-14:
Tiden er jo ved at være forpasset med hensyn til muligheden for at nære et lille håb om, at hr. Thomas Adelskov forstår, hvad det er det handler om, og som hr. Thomas Adelskovs gruppe i øvrigt var enige i sidste år i juni, nemlig at det var den vej, vi skulle gå, og at vi skulle være sikre på, at folk, der havde en evne rettet mod arbejde, blot den mindste evne, og som var indplaceret i matchgruppe 4, også fik chancen for det.
Sophie Hæstorp Andersen (S), 2002-04-19:
Jeg vil da godt gøre det helt klart for hr. Troels Lund Poulsen: Vi ser den nye barselorlov som en forringelse, fordi pasningsgarantien er væk, fordi man, hvis man udskyder sin orlov, ikke har sikkerhed for, at man kan tage den senere, fordi vi selv havde et alternativt forslag, hvor vi forlængede orloven, men hvor vi også samtidig ville bevare retten til at tage børnepasningsorlov senere - den ret er også faldet bort nu - og fordi vi ville have reserveret flere uger til mændene frem for færre uger til mændene, som den nye barselorlov lægger op til.
Andreas Steenberg (RV), 2019-02-19:
Det her er en helt særlig ting, vi gør af to grunde, nemlig for at sørge for, at der ikke bliver bygget på Strandengen, og så også det, at et så stort flertal i Københavns Kommune, altså vores lokale demokrati her i København, har sagt, at det er det, de gerne vil for at sikre økonomien i By & Havn, som er det, det handler om.
Kristian Hegaard (RV), 2017-05-30:
Det er selvfølgelig fair nok, at man ikke lige har taget endelig stilling endnu, men jeg hører også ordføreren – og det er jeg meget glad for – sige, at der sådan set skal gøres noget på det her område, altså at man anerkender, at problemerne har et omfang, der gør, at der skal ske noget.
Karsten Hønge (SF), 2021-04-15:
Det vil i et vist omfang gøre incitamentet til at melde sig ind i en a-kasse mindre, når man uden forudgående arbejdstilknytning og medlemskab af en a-kasse kan modtage 80 pct. af dagpengesatsen i kontanthjælp, 60 pct. for ikkeforsørgere og endnu mindre for unge.
Jørn Dohrmann (DF), 2004-01-22:
Jeg vil jo også sige, at der i dag er afsat penge til omlægning til økologisk, hvor man ikke kan komme af med de penge; der er ikke nok landmænd, der faktisk vil lægge om til økologisk brug. Det er jo et problem, vi har, at der ikke er landmænd nok, der vil lægge om til det her.
Høgni Hoydal (T), 2005-05-31:
Det skal mest være en bemærkning, hvor jeg vil takke hr. Rune Lund for en meget fin analyse af, hvordan vi også føler, sagerne står på Færøerne og i Grønland, specielt hvor hr. Rune Lund siger, at når Danmark nu bliver en underordnet del under EU, og vi er en underdel under Danmark, så bliver der i hvert fald længere til afgørelserne på visse områder.
Simon Emil Ammitzbøll (LA), 2012-10-04:
Så kunne jeg godt tænke mig at spørge den anden vej: Når nu fru Camilla Hersom og Det Radikale Venstre anerkender, at vi har en lille, åben økonomi, hvad vil fru Camilla Hersom så gøre, for at vores afgiftstryk og vores skattetryk ikke forhindrer Danmark i at få gode virksomheder og arbejdspladser?
Finn Sørensen (EL), 2017-05-11:
Med den præcisering vil jeg bare sige til ordføreren, at man ved siden af en ret til tidlig tilbagetrækning bestemt af antal år på arbejdsmarkedet og ikke bestemt af, hvor nedslidt man er, selvfølgelig er nødt til at have nogle ordninger, hvor de, der i en meget tidlig alder ikke kan arbejde på grund af arbejdsulykker eller kroniske sygdomme, eller hvad ved jeg, har mulighed for tidlig tilbagetrækning.
Nick Hækkerup (S), 2008-10-24:
Det ligger så i ret forlængelse af, at den borgerlige regering har vedtaget en regel hver 5. time siden sin tiltræden, inklusive søn- og helligdage, ferier osv. Det foreliggende forslag vil sammen med de øvrige forslag, som vi har behandlet i dag, på den måde lægge sig som endnu en perle i rækken af reguleringer af alle tænkelige livsforhold.
Karsten Lauritzen (V), 2013-04-09:
Nogle af disse sager kan omfatte byggeri mv., som også har krævet tilladelse eller dispensation efter bygnings-, naturbeskyttelsesog/eller fredningslovgivningen.« Det læser jeg jo, som om det er rigtigt nok, at nogle af sagerne kan forfølges på anden vis, nogle af sagerne kan forfølges privatretligt efter de lejeaftaler, staten har lavet med fonden.
Kasper Roug (S), 2016-03-02:
For minutterne bliver jo ret hurtigt et spørgsmål om rejsetid fra den ene del af landet til den anden, og der er jo ikke nogen tvivl om, at det, for at man kan bo i landdistrikterne, altså er vigtigt, at man kan komme derind, hvor arbejdspladserne er, og der er i øjeblikket en tendens til, at det er i centerbyerne, i de store byer.
Martin Lidegaard (RV), 2016-04-19:
Jeg vil ikke kaste mig ud i alle mulige anklager eller insinuationer om, hvorfor folk vælger at stemme det ene eller det andet, men bare helt kort igen gøre rede for, hvorfor vi i Radikale er nået til den konklusion, at det er det rigtige at trykke på den grønne knap.
Per Clausen (EL), 2006-01-24:
Det kræver en strategi, der – bryder med EU’s og USA’s politik over for ulandene, sikrer ulandene mulighed for selv at bestemme deres økonomiske politik, fastholde offentlig service efter eget ønske samt mulighed for at begrænse de vestlige landes og multinationale selskabers adgang til deres markeder og giver dem fri adgang til vores markeder, – øger Danmarks ulandsbistand – i første omgang til 1,5 pct. af BNI samt gældseftergivelse for ulandene, – stopper udstødning, nedslidning og stress på det danske arbejdsmarked gennem bedre fordeling af arbejdet, – satser massivt på uddannelse – herunder efteruddannelse, – styrker forskningen – særligt den frie, – omlægger og reducerer Danmarks ressourceforbrug – bl.a. ved en massiv omstilling til vedvarende energi, – udfaser farlige kemikalier og satser på økologisk omstilling af produktionen og – sætter åbne standarder og open source-software i centrum i vores it-strategi.«
Kirsten Normann Andersen (SF), 2020-12-02:
Så det er blot for at sige, at et flertal har besluttet, at et nyt forslag skulle sendes i høring senest den 30. september, og at det ikke stod til at ændre, og at det ville flertallet heller ikke være med til at ændre og give de der 14 dage til 1 måned, der måske skulle have været til det, og at vi jo i virkeligheden har brugt 1 måned på en høring, som var spildt arbejde, fordi man måtte afbryde forhandlingerne.
Jytte Andersen (S), 2005-06-03:
Derfor var det lidt forunderligt for mig at høre, eller der var i hvert fald en uklarhed med hensyn til holdningen til 30.000-kroners-forslaget og det forslag om 2½ år, der skal ændres til 4 år for dagpengesatsen: Er det noget, regeringen gerne vil lave sammen med forligspartierne, umiddelbart når analyserne er færdige, eller skal det skubbes til diskussionerne om Velfærdskommissionens forslag?
Mette Frederiksen (S), 2025-06-03:
Men vi er i meget, meget tæt dialog med de andre arktiske NATO-lande, og der er både en enighed i de arktiske lande om et styrket samarbejde i NATO-sammenhæng i forhold til det høje nord og Arktis, men der er også – og det er jo noget af det, jeg også har brugt tid og kræfter på siden den 7. januar – opbakning bredere , altså også i hovedstæder, der ikke direkte har noget med Arktis at gøre, i forhold til en opprioritering af NATO-samarbejdet.
Lars Løkke Rasmussen (V), 2018-12-05:
Jeg er jo glad for, at der er et meget bredt flertal i Folketinget, der sådan set når frem til den ret entydige konklusion, at det skal vi selvfølgelig, fordi ulovlig migration er et grænseoverskridende, globalt problem, og at der i øvrigt er mennesker, som lovligt migrerer, som også bliver ramt på deres menneskerettigheder og tilbydes kummerlige vilkår.
Lisbeth Bech Poulsen (SF), 2016-05-09:
For uanset hvad man så ellers politisk beslutter sig for skal være det rimelige niveau i vederlag og eftervederlag osv., har det jo med rette vakt opsigt, at man har kunnet beholde et meget, meget stort eftervederlag, samtidig med at man er gået ind og blevet kompenseret på andre måder i et nyt hverv.
Kim Behnke (FP), 1998-03-27:
Og jeg er nødt til i den forbindelse at nævne, at hvis en dansker kommer til at overtræde momsloven eller hegnsynsloven eller gøre andre ting, ja, så mangler der jo ikke ressourcer til at følge efter og sørge for, at vedkommende både bliver dømt og afkrævet erstatning og betalinger. I det hele taget er den måde, vi behandler og opfatter kriminalitet på i Danmark, et problem.
Arne Melchior (CD), 1999-04-13:
I stedet for at ynke dem skal man se på, hvordan de selv reagerer, og de reagerer overvejende positivt på den danske lovgivning og den orden, der er kommet her. Derfor vil jeg advare imod, at man fortsætter med at påstå, at vi bryder nogle regler, som vi ønsker at overholde og også bør overholde, både de skrevne og de uskrevne regler. Jeg tror, det er forkert vurderet, og det er ikke til gavn
Orla Østerby (KF), 2020-01-14:
Det er jo et beslutningsforslag, som helt sikkert bliver en del af den nye pakke, og vi er hos De Konservative også klar til at være med til en ny pakke, men når beslutningsforslaget nu engang er her – jeg har ikke bedt Enhedslisten om at sende beslutningsforslaget, men det har man gjort – så vil jeg ikke gemme mig bag parader med, at jeg vil lave en stor pakke, men så vil jeg sende et signal til danskerne og til de kommunalpolitikere, der har det rigtig dårligt med det her, om, at det her skal ændres.
Inger Støjberg (V), 2010-02-03:
Nu bliver vi jo nødt til at blive enige om, hvad det er, vi skal diskutere, om vi skal diskutere det, statsministeren sagde ved sin tiltrædelse, om vi skal diskutere langtidsledighed, eller om vi skal diskutere den sådan generelle samfundsudvikling og vækst i samfundet.
Eigil Andersen (SF), 2015-01-20:
Når Dagpengekommissionen har fået til opgave at lave noget, som er udgiftsneutralt, og vi så samtidig tænker på, at Socialdemokratiet ønsker forbedringer af dagpengesystemet – det vil jo koste nogle penge – betyder det jo logisk set, at der så skal skæres ned nogle andre steder inden for dagpengesystemet.
Troels Christensen (V), 2010-01-14:
Hvis hr. Flemming Møller Mortensen tager ud i virkelighedens verden, vil han se, at der jo er en række kommuner, der går ind i nogle samarbejder om at lave billedgrundskoler, og det var jo faktisk også det, der var meningen, nemlig at vi startede det op med at lave nogle forsøg og så lod kommunerne tage over.
Line Barfod (EL), 2003-01-31:
Så vil jeg sige, at jeg har mødt mange, mange, mange mennesker på kontanthjælp i de år, jeg har arbejdet som advokat, og jeg har stort set ikke mødt én eneste, der ikke gerne ville være en del af et fællesskab; som ikke gerne ville komme i gang med arbejde eller uddannelse, hvis de var i stand til det eller kunne få det tilbudt.
Karen Ellemann (V), 2016-04-06:
Og så skal det jo også være en diskussion om, at sådan et menneske, en borger, hvis tilstand så mærkbart forværres og i en sådan grad, at man må sige, at vedkommende er til fare for både medarbejdere og øvrige beboere, jo skal kunne få plads på en psykiatrisk afdeling.
Rasmus Lund-Nielsen (M), 2023-02-07:
Men det er vigtigt at understrege, at vi er optaget af at løse problemet med mennesker, der som forslagsstilleren oplever at stå alene oven på et tragisk dødsfald, og jeg vil derfor afslutningsvis gerne takke Anna-Sofie for hendes indsats for, at vi som samfund får sat yderligere fokus på dette problem, og bare afslutningsvis sige tusind tak for det og tak for ordet.
Ole Stavad (S), 1999-04-13:
Jeg mener faktisk, at jeg også i min replik her lagde tingene fuldstændig præcist og åbent frem, også i forhold til indstillingen fra stempeludvalget, at forhøjelsen af skødestemplet fra 0,6 pct. til 1 pct. i stempeludvalgets indstilling modsvaredes af en nedsættelse af pantebrevsstemplet fra 1,5 pct. til 1 pct. Jeg begrundede også, hvorfor regeringen havde ment, at den afvejning her var en mere rigtig afvejning, og det har jeg i øvrigt ikke hørt indsigelse imod fra nogen ordførere overhovedet.
Jan E. Jørgensen (V), 2025-04-24:
Her er det så bare, jeg ikke forstår, at et parti, der hedder Liberal Alliance, mener, at staten er bedre til at træffe den beslutning, vi taler om, i tidsrummet mellem 12. og 18. uge, altså at staten er bedre til at træffe den beslutning, end moren, kvinden, er.
Jeppe Bruus (S), 2023-04-20:
Derudover har vi aftalt en række løbende udvidelser af ordningen, der indebærer, at lastbiler på over 3½ t vil blive omfattet af ordningen fra 2027, og at fra 2028 vil det afgiftspligtige vejnet blive udvidet til hele det offentlige vejnet, altså ca. 75.000 km.
Ole Løvig Simonsen (S), 1997-11-21:
, ikke mindst i lyset af at der på det tidspunkt foreligger oplysninger, som vil kunne belyse problemets omfang og dermed vil kunne anvendes i forbindelse med løsningsovervejelser. På denne baggrund skal jeg derfor anbefale, at behandlingen af dette forslag indgår som et led i de pågående overvejelser om en ny lejelovgivning.
Ebbe Kalnæs (CD), 2001-02-22:
Jeg tror nemlig, at store, ordentlige svinefarme er bedre end så meget andet, og det gør jeg, fordi jeg synes, vi - nu skal jeg sige det venligt, for det er jo ikke noget med sådan at skælde ud over det, der ikke er sket - bør overveje, om ikke vi kunne gøre det lidt bedre, når det gælder om at prøve at finde løsninger.
Lennart Damsbo-Andersen (S), 2014-05-09:
Jeg har f.eks. noteret mig, at hvis man kigger på afstanden til erhvervsskolerne, altså fra de steder, hvor folk bor, og hen til en erhvervsskole, så kan man se, at der er dobbelt så langt til en erhvervsskole, hvis man tager det gennemsnitlige Danmark, som der er til et gymnasium.
Per Clausen (EL), 2005-05-03:
Når Venstres ordfører flere gange har været inde på, at folk også betaler for at gå til fodbold og folk betaler også for det ene og for det andet, vil jeg bare sige, at hvis man kommer i kredse, hvor folk ikke har så mange penge, vil man faktisk opdage, at både det at gå i teatret, det at gå i biografen og det at gå til fodbold ikke nødvendigvis bare er noget, man bare gør.
Mette Frederiksen (S), 2023-02-07:
Og må jeg så ikke, mens jeg har ordet, sige, at det, der også bliver sagt i spørgsmålet her, jo handler om den racisme, som en del grønlændere oplever i Danmark, og det rammer selvfølgelig børn meget, meget hårdere, end det rammer voksne, men det er jo en uskik i det hele taget, og der har vi en fælles opgave.
Søren Egge Rasmussen (EL), 2020-11-06:
Så jeg synes, at vi skal se på den lovgivning, som kan bremse for, at de her borgerdrevne energifællesskaber kan blive til virkelighed, så vi ligesom kan få præciseret: Er der noget andet skattelovgivning, som vi også bør ændre, for at borgerenergifællesskaberne i højere grad bliver virkelighed?
Kristian Pihl Lorentzen (V), 2014-05-28:
For man fokuserer rigtig meget på, hvad der sker, når timemodellen er rullet ud, når der kommer eltog og alle de fine skinner, men man sagde ikke ret meget om, hvad man ville gøre her næste år og næste år igen, når der bliver ved med at være problemer med IC4; det har vi ikke rigtig fået nogen forklaringer på – og ud over det med IC4 er der jo mange andre udfordringer.
Karen Jespersen (S), 2002-11-21:
Jeg kan ikke lade være med at reagere på, at fru Charlotte Dyremose fik det fremstillet - sådan hørte jeg det i hvert fald - som om det var et aktivt ønske fra regeringen og regeringspartierne at give de her ekstra penge til Kofoeds Skole, men det var ikke med i regeringens forslag til fordeling.
Leif Lahn Jensen (S), 2008-03-12:
Jeg vil gerne spørge, om ministeren så vil samle bolden op nu og sige til de her ordførere: Jeg vil gerne komme med nogle forslag om flere midler til Kunstrådet - eller hvis ministeren ikke vil det, om ministeren så vil støtte mig, når jeg kommer med et forslag om flere midler til Kunstrådet, og sige til mig: Det var da rigtig godt, det vil jeg gerne støtte.
Orla Østerby (KF), 2018-03-16:
Jeg synes, at det vigtigste i det her er, at Forsyningstilsynet skal varetage forbrugernes interesser på el-, gas- og varmeområdet ved at arbejde for en høj effektivitet, lave priser, en sikker og stabil forsyning og en omkostningseffektiv grøn omstilling og teknologiudvikling.
Carsten Hansen (S), 2001-03-28:
Det, der er helt centralt, er, at den rammeordning, som SF lægger op til, er en ny form for kvoteordning, og den er ikke spiselig for os i Socialdemokratiet, heller ikke den metode, der er beskrevet i beslutningsforslaget vedrørende den mulighed, der går ud over rammen med grundkapitalen. Der er for os ingen tvivl om, at det er vigtigt, at det er kommunerne, der er medbestemmende i forhold til at løse boligproblemerne lokalt.
Martin Henriksen (DF), 2019-04-12:
Tal fra Rigspolitiet fra begyndelsen af i år viser, at man i de 3 år med grænsekontrol bl.a. har afvist omkring lidt over 7.000, knap 8.000, personer ved grænsen, altså personer, som ikke havde dokumenterne i orden, personer, som, hvis ikke vi havde haft grænsekontrol, havde fået lov til at komme ind i Danmark, og så er der jo ingen, der ved, hvad de så kunne have foretaget sig her.
Peter Hummelgaard (S), 2024-04-03:
Jeg tror, det er vigtigt at holde sig for øje, at vi lever i en tid, hvor der er mange, og det gælder ikke kun dem, der sidder ved den forreste skranke nede i eksempelvis jobcenteret, men også folk, der er med til at træffe beslutninger, bl.a. om, hvorvidt folk skal sættes ned i ydelser eller fratages ydelser eller lignende – for bare at nævne et eksempel – som jo er i en udsat position.
Thomas Adelskov (S), 2008-02-19:
Det er jo sådan, at fagbevægelsen har været den, der i meget stor udstrækning har været ude at kontrollere og aktionere, og når vi står herinde på Christiansborg på Folketingets talerstol og taler om danske løn- og arbejdsvilkår, er det sådan set fagbevægelsen, der har gjort, at det er lykkedes at sikre dem.
Kristen Touborg (SF), 1997-11-27:
Det kan umiddelbart godt se ud, som om det ikke er så mange fordelt over hele landet, men man må samtidig sige, at med den eksplosion, der har været i strukturudviklingen i det sidste år, er der et ret stort behov for, at vi fra Folketinget går ind og giver de udmeldinger, som vi mener skal til på lang sigt.
Hans Andersen (V), 2025-04-03:
Vi skal udfordre konventionerne og måske særlig også fortolkningen af dem, og i regeringsgrundlaget aftalte vi konkret at udnævne en konventionsambassadør og lave en udredning af vores forpligtelser i henhold til den europæiske menneskerettighedskonvention, og det arbejde er nu sat i gang.
Martin Henriksen (DF), 2018-04-04:
Det er Dansk Folkepartis opfattelse, at loven i store træk fungerer efter hensigten, hvorfor vi også støtter det lovforslag, som ligger her, og som jo dybest set lægger op til, at man ophæver revisionsbestemmelsen og viderefører de paragraffer, som allerede er i lovgivningen i dag.
Line Barfod (EL), 2004-03-25:
Enhedslistens forslag til en miljølov for børn, der stiller minimumskrav til antal kvadratmeter og antal voksne osv., modvirker tværtimod privatisering, for hvad er det, de private kan konkurrere på, når de skal tjene penge, hvis der er minimumskrav til, hvad der skal være af kvadratmeter, og minimumskrav til, hvor mange voksne der skal være for at sikre de bedst mulige rammer for fastlæggelse af pædagogikken?
Morten Messerschmidt (DF), 2006-05-02:
Så jeg synes faktisk, at fru Anne Grete Holmsgaard gør tyrkerne en meget alvorlig bjørnetjeneste ved bare fuldstændig at lukke øjnene for de store befolkningsgrupper, der i Tyrkiet altså føler sig som langt mere tiltrukket af den islamistiske udgave af islam end af demokratiet.
Margrethe Vestager (RV), 2004-01-29:
Men der er faktisk nogle, der gerne vil, og derfor synes jeg, det er tankevækkende, at regeringen og de borgerlige partier i dag har behandlet det her forslag med sådan en mild ironi, en sådan lidt lattervækkende distance, som om det at være i et økonomisk uføre ikke kan være et socialt problem på linje med et alkoholmisbrug eller et pillemisbrug eller andre ting, som har taget magten fra en, og som ikke længere tillader, at man har styr på livet med de følger, det har for familie og andre i ens nære kreds.
Peter Skaarup (DF), 1999-01-20:
Og der vil jeg så godt spørge udenrigsministeren, om ministeren er enig i udtalelser, som bl.a. Kina-eksperten Søren Clausen er kommet med til Berlingske Tidende i dag, hvor han slår til lyd for, at man skal droppe den såkaldte kritiske dialog og måske benytte andre metoder i de henvendelser, man foretager over for det kinesiske styre, også de markeringer, man foretager over for det kinesiske styre.